बैंक शाखाएं सील होने से शहर के लगभग पांच लाख खाताधारकों को समस्या होगी। जीडीए की इंदिरापुरम, कविनगर, गांधीनगर, लोहियानगर, नेहरूनगर, प्रताप विहार, कौशांबी, राजेंद्रनगर, सूर्यनगर, चंद्रनगर, श्याम पार्क आदि कालोनियों में बैंक शाखाएं संचालित हो रही हैं। सीलिंग के बाद लोहिया नगर स्थित किसी शाखा को जीडीए स्वर्णजयंतीपुरम में जगह देता है तो उस शाखा के खाताधारक को कई किलोमीटर चलकर जाना होगा। इसके अलावा बैंक की शाखा में लॉकर की सुविधा लेने वालों को भी परेशानी होगी। 53 बैंक शाखाओं में खाताधारकों का करीब 500 करोड़ रुपया जमा है। लीड ड्रिस्ट्रिक बैंक मैनेजर बीडी पाण्डेय के मुताबिक जीडीए द्वारा सुझाए जा रहे कामर्शियल विकल्पों के बाद ही कुछ कहा जा सकता है। बैंकों की कोशिश होगी कि वर्तमान शाखा के आसपास ही जगह मिले।